
Бүген Татарстан Республикасы Президенты Рөстәм Миңнеханов Апас районында эш сәфәрендә булды. Татарстан Республикасы Авыл хуҗалыгы һәм азык-төлек министрлыгы җитәкчесе белән бергә, ул урып-җыю эшләренең барышы белән танышты һәм җирле аграрийлар белән очрашты.

Бүген Татарстан Республикасы Президенты Р.Н. Миңнеханов «ТАИФ» компанияләр төркеме җитәкчелеге белән киңәшмә уздырды, анда 2021 елда компанияләр төркеменең эш нәтиҗәләре һәм 1995 елдан алып эшчәнлекнең кыскача нәтиҗәләре турында фикер алыштылар. Киңәшмә видеоконференцэлемтә режимында узды.

«Россия – мөмкинлекләр иле» платформасы базасында «Уенны башла» уен индустриясендә талантларны эзләү һәм үстерү буенча бөтенроссия конкурсында катнашучыларны теркәү уза. РФ Президенты Владимир Путин хуплаган «Уенны башла» яңа проекты уеннарны уйлап табучылар, гейм-дизайнерлар, программистлар һәм үз карьерасын геймдевка багышларга теләгән барлык кешеләрне берләштерергә тиеш. Конкурста 14 яшьтән башлап катнашырга мөмкин.

Бүген Татарстан Республикасы Премьер-министры Алексей Песошин «Чаллы», «Зеленодольск » һәм «Чистай» ТОСЭР эшчәнлеген гамәлгә ашыру турында килешүләр төзү өчен гаризаларны карау буенча комиссия утырышын уздырды. Гаризаларны карауда ТР Премьер - министры урынбасары-ТР икътисад министры Мидхәт Шаһиәхмәтов та катнашты.

Җәйге спорт төрләре буенча РФ субъектлары арасында Беренче Бөтенроссия Спартакиадасы 10 августта старт ала. Анда 39 спорт төре буенча 13 меңгә якын кеше катнашачак. Казан 11 дисциплина буенча ярышлар кабул итәчәк. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы спорт министры Владимир Леонов хәбәр итте.

Бүген Татарстан Республикасы Премьер-министры Алексей Песошин «Мин күкләрне сайлыйм!» авиация бәйрәмендә катнашты.

Чара гадәттәгечә Казанда «Казан» гаилә үзәге мәйданчыгында узды.

Бүген Татарстан Республикасы Хөкүмәте Йортында узган киңәшмәдә Татарстан Республикасы төзелеш, архитектура һәм ТКХ министрының беренче урынбасары Алексей Фролов Татарстан Республикасында социаль-мәдәни объектларны һәм күп фатирлы йортларны капиталь ремонтлау программаларын гамәлгә ашыруның барышы турында хәбәр итте.

Киңәшмәне Татарстан Премьер-министры Алексей Песошин уздырды. Барлык муниципаль районнар да видеоконференцэлемтә режимында узган киңәшмәдә катнашты.

Татарстан Республикасы Президенты Рөстәм Миңнеханов Кырым Башлыгы Сергей Аксенов һәм республика мөфтие Әмирали Аблаев белән очрашты.

Беренче ярты елда Казан Кремлендә 1,5 млн. турист булып киткән, ә узган ел бу күрсәткеч 1,3 млн. кешедән артмаган, дип сөйләде ТР Министрлар Кабинетында узган брифингта ТР Туризм буенча дәүләт комитеты рәисе урынбасары Гөлнара Сафина.

Бүген Татарстан Республикасы Президенты Рөстәм Миңнеханов Россия Фәннәр академиясе академигы Ренат Акчурин белән очрашты. Очрашу «Казан Экспо» күргәзмә үзәгендә узды.
Рәсми Татарстан